Document ID: 32002D0939

Απόφαση της Επιτροπής
της 2ας Οκτωβρίου 2002
για την τροποποίηση της απόφασης 2002/195/ΕΚ που αφορά το καθεστώς ενισχύσεων το οποίο θεσπίστηκε με το νόμο της περιφέρειας της Σικελίας αριθ. 81 της 7ης Νοεμβρίου 1995
[κοινοποιηθείσα υπό τον αριθμό Ε(2002) 3579]
(Το κείμενο στην ιταλική γλώσσα είναι το μόνο αυθεντικό)
(2002/939/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 88 παράγραφος 2,
τον κανονισμό (ΕΚ) αριθ. 659/1999, του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ(1),
Εκτιμώντας τα ακόλουθα:
(1) Με το άρθρο 1 της απόφασης 2002/195/ΕΚ(2), η Επιτροπή έκρινε ασυμβίβαστες προς την κοινή αγορά τις ενισχύσεις που προβλέπονται στα άρθρα 4 και 8 του νόμου αριθ. 81 της περιφέρειας της Σικελίας της 7ης Νοεμβρίου 1995 (στο εξής αποκαλούμενος "νόμος αριθ. 81 του 1995"), υπέρ των τομέων παραγωγής, μεταποίησης και εμπορίας προϊόντων του παραρτήματος I της συνθήκης, με εξαίρεση τον τομέα της αλιείας και της υδατοκαλλιέργειας. Όσον αφορά τον τομέα της αλιείας και της υδατοκαλλιέργειας, με την ίδια απόφαση, στο άρθρο 3, η Επιτροπή κάλεσε την Ιταλία να της κοινοποιήσει τον κατάλογο και την περιγραφή των μέτρων ενίσχυσης για τα οποία το άρθρο 9 του νόμου αριθ. 81 του 1995 προέβλεπε αναχρηματοδότηση, καθώς και τους ακριβείς όρους χορήγησης αυτών των ενισχύσεων.
(2) Αφού της κοινοποιήθηκε η παρούσα απόφαση, η Ιταλία γνωστοποίησε ότι η Επιτροπή είχε ήδη λάβει, για τον τομέα της αλιείας και της υδατοκαλλιέργειας, μια απόφαση σχετικά με το υπόψη καθεστώς ενισχύσεων και ότι της κοινοποίησε την απόφαση αυτή με την επιστολή SG(97) 6787 της Επιτροπής, της 7ης Ιουνίου 1997, η οποία αφορούσε το κλείσιμο της διαδικασίας όσον αφορά τις ενισχύσεις που είχαν θεσπιστεί γι'αυτόν τον τομέα με το άρθρο 9 του νόμου αριθ. 81 του 1995.
(3) Η Επιτροπή παρατηρεί ότι υπήρξε πράγματι κλείσιμο της διαδικασίας για την εφαρμογή του καθεστώτος ενισχύσεων στον τομέα της αλιείας, κλείσιμο το οποίο είχε κοινοποιηθεί στην Ιταλία με την προαναφερόμενη επιστολή της 7ης Ιουνίου 1997,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Καταργείται το άρθρο 3 της απόφασης 2002/195/ΕΚ.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 2 Οκτωβρίου 2002.

Labels: 17
19
5
3
6
18